גם אם הלך
למה עצב על פנייך; את עודך על סף החיים; למה קור נוגע בחייך; למה אין בך רוגע לפעמים; אם תביטי בידייך; את תראי שבילי אהבה; ודאי רבים רוצים בך עדיין; העולם כולו מלא תקווה; גם אם הוא הלך זה לא נורא; זה לא הסוף, תמיד יהיה אחר; שירפא את מה שקרה; וימלא מה שחסר; החיים הם לא רגע או שניים; גם אם יש סוף תמיד יש התחלה; כמו השמש העוזבת את השמיים; והירח בא במקומה; יבוא עוד יומך, האמיני; והעולם יאיר לך פנים; רק אז אולי תביני; האכזבה היא פרק בחיים; 